FreeWriteAward3: บทกวีปลอมๆ
เอาเถิด ถ้าคุณคิดว่าจะถอดวิญญาณเสรีออกจากร่างของฉันได้ถ้าคุณคิดว่าฉันเป็นเพียงตัวหนังตะลุงที่ควรถูกชักเชิดเป็นเพียงรูปกาก ในเรื่องราวจอมปลอมของคุณฉันเข้าใจสถานการณ์- เพราะไม่ว่าจะชอบหรือชัง ฉันก็จำต้องแสดงฉันเข้าใจคุณ- เพราะรู้ดีว่าคุณปลอมแม้กระทั่งประวัติศาสตร์ตัวเองฉันเข้าใจ และพร้อมน้อมรับความจอมปลอมนั้นฉันจะเข้าใจปลอม ๆ ด้วยการมีชีวิตปลอม ๆ ในโลกปลอม ๆเรื่องราวปลอม ๆของคุณฉันพร้อมจะตื่นขึ้นมาในยามเช้าปลอม ๆมีชีวิตอยู่ในโลกที่ปีศาจปลอมตัวเป็นเทวดาคนชั่วช้าปลอมเป็นคนดีผู้ร้ายปลอมเป็นผู้รักษากฎหมายนักโทษประหารปลอมตัวเป็นผู้พิพากษาอันธพาลปลอมตัวเป็นผู้ปกครองโลกที่ความพ่ายแพ้ถูกปลอมเป็นชัยชนะความไร้เกียรติปลอมเป็นศักดิ์ศรีตัณหาความอยากถูกปลอมเป็นหลักเหตุผลความขี้ขลาดตาขาวถูกปลอมเป็นความกล้าหาญเสียสละและฉันพร้อมจะหลับฝัน ภายใต้แสงจันทร์ปลอม ๆ ของคุณฉันพร้อมจะยิ้มปลอม ๆ และก้มหัวอย่างปลอม ๆ ให้กับอำนาจปลอม ๆ ของคุณฉันพร้อมท่องจำประวัติศาสตร์ปลอม ๆ อย่างนกแก้วนกขุนทองที่ปลอมเสียงมนุษย์ตามที่คุณอยากฟังฉันพร้อมจะมีความหวังปลอม ๆ ไปกับความรุ่งเรืองปลอม ๆ ที่คุณกรอกหูฉันพร้อมจะเคารพนับถืออย่างปลอม ๆ ให้กับเกียรติยศปลอม ๆ ของคุณ ตามที่เรียกร้องฉันพร้อมจะปลอมถ้อยคำสรรเสริญความเท่าเทียมในความยุติธรรมจอมปลอมของคุณฉันพร้อมจะปลอมความจริงทุกสิ่ง เพื่อให้ความจอมปลอมทุกอย่างของคุณดูเหมือนจริงขึ้นมานั่นละฉันพร้อมจะปลอมเป็นตัวอ้ายเท่ง อ้ายทอง อ้ายสะหม้อฯลฯ ให้มือปลอม ๆ ของคุณชักเชิดเพราะฉันไม่อาจเงยหน้าขึ้นสู้ปืนจริง ๆ ที่ถูกปลอมเป็นกฎหมายนั้นได้หรอกดังนั้น ในโลกปลอม ๆ ของคุณ และเรื่องราวปลอม ๆ ของคุณฉันจึงมีความจอมปลอมทุกอย่างที่พร้อมจะยกให้ตามที่ต้องการแม้กระทั่งเสียงเรียกร้องเล็กน้อยใน บทกวีปลอม ๆ ชิ้นนี้การยอมจำนนของฉันก็ปลอมมันออกมาจากจิตวิญญาณแห่งเสรีภาพอันแท้จริงที่ไม่มีมือใดชักเชิดได้* รูปกาก คือ รูปหนังตะลุงประเภททาสา ทาสี รูปตัวตลก มักมีสีดำหรือสีเดิมของหนัง ไม่ค่อยมีลวดลายบทกวีปลอมๆ โดยศรีวรรณ ศรีพุฒ ได้รับรางวัลชมเชย FreeWrite Award ครั้งที่ 3ในเทศกาลบทกวีประชาชน งาน 42 ปี 6 ตุลา 2519 ประกาศผลเมื่อวันที่ 6 ตุลา 2561 ม.ธรรมศาสตร์ ท่าพระจันทร์
เอาเถิด ถ้าคุณคิดว่าจะถอดวิญญาณเสรีออกจากร่างของฉันได้ถ้าคุณคิดว่าฉันเป็นเพียงตัวหนังตะลุงที่ควรถูกชักเชิดเป็นเพียงรูปกาก ในเรื่องราวจอมปลอมของคุณฉันเข้าใจสถานการณ์- เพราะไม่ว่าจะชอบหรือชัง
ศรีวรรณ ศรีพุฒ,ฟรีไรต์,กวีประชาไท,FreeWriteAward3